Presidenti Bush: qeveria e re e në Irak - një ditë e re për miliona irakianë dhe një kapitull i ri në marrëdhëniet me SHBA
Kryeministri irakian Al-Maliki thotë se do të shtojë masat e sigurimit, ndërkohë që nga sulmet kryengritëse te dielen u vranë 18 veta
Presidenti bëri një deklaratë të pazakontë për publikun në mëngjesin e së dielës në Shtëpinë e Bardhë për të përshëndetur zhvillimet e fundit në Irak. tha Presidenti. Zoti Bush tha se, gjatë bisedave telefonike, i uroi personalisht udhëheqësit e lartë të Irakut për formimin e qeverisë. Ai tha se i siguroi udhëheqësit irakianë se do të kenë mbështetjen e Shteteve të Bashkuara. Qeveria kushtetuese e Irakut – e para që prej përmbysjes së Sadam Huseinit, bëri betimin dje, megjithëse 3 poste të rëndësishme janë ende bosh. Duke folur sot në rrjetin televiziv FOX, sekretarja e shtetit Kondoliza Rajs citoi përparimin e bërë, por pranoi vështirësitë për të bashkuar sunitë, shiitët dhe kurdët. Sekretarja Rajs tha se diplomatët në Irak i kanë thënë asaj se 90 për qind e parlamentit mbështet qeverinë e re. Ajo la të kuptohet se kjo mbështetje mund të ketë të bëjë kryesisht me përqëndrimin dhe vendosmërinë e treguar nga kryeministri i ri irakian, Nuri al-Maliki. Sekretarja amerikane e shtetit tha se dhuna sektare është një problem i madh me të cilin ndeshet qeveria e re irakiane. Ajo theksoi se kryeministri al-Maliki është zotuar ta bëjë sigurinë përparësinë e tij kryesore dhe të mposhtë terrorizmin dhe tiraninë. Nga ana e tij, Kryeministri irakian al-Maliki tha te dielen se qeveria e tij e re do të shtojë masat e sigurimit. Ai i bëri këto komente pas takimit të kabinetit të tij - i pari që prej betimit të djeshëm. Ai tha se qeveria e tij ka në plan të krijojë një forcë të posaçme sigurimi për të pakësuar dhunën në Bagdat. Megjithatë, në përbërjen e kabinetit mungojnë ministrat e mbrojtjes, të brëndshëm dhe të sigurisë kombëtare për shkak të mosmarrëveshjeve politike se kush duhet t’i mbajë këto poste. Kryeministri al-Maliki tha gjithashtu se përfundimi i dhunës së përditshme në Irak do të kërkojë pakësimin e mbështetjes së publikut për grupet kryengritëse, duke nxitur ripajtimin kombëtar dhe duke përmirësuar infrastrukturën e vendit. Në aktin e sotëm më vdekjeprurës, nga një sulm vetëvrasës në një restorant plot me njerëz, humbën jetën 13 veta dhe u plagosën 17 të tjerë. Po sot, shpërthimi i dy bombave në anë të rrugës shkaktoi të paktën 2 të vrarë dhe 20 të plagosur në pjesë të ndryshme të kryeqytetit. Viktimat e tjera ishin rezultat i zjarrit të hapur nga makinat të rastit si dhe sulmeve gjetkë në Irak.//ii